CELEX: 
Language: sk
Date: 2014-08-01 00:00:00
Title: DELEGOVANÉ NARIADENIE KOMISIE (EÚ) č. …/… ktorým sa dopĺňa nariadenie Rady (ES) č. 1217/2009 o vytvorení siete na zhromažďovanie účtovných údajov o príjmoch a o hospodárskej činnosti poľnohospodárskych podnikov v Európskej únii

DÔVODOVÁ SPRÁVA
            
            
               1.KONTEXT DELEGOVANÉHO AKTU
            
            
               Na základe nariadenia Rady (ES) č. 1217/2009 z 30. novembra 2009 o vytvorení siete na zhromažďovanie účtovných údajov o príjmoch a o hospodárskej činnosti poľnohospodárskych podnikov v Európskej únii, zmeneného nariadením Európskeho parlamentu a Rady (EÚ) č. 1318/2013 z 22. októbra 2013, je Komisia oprávnená prijímať delegované akty s cieľom doplniť alebo zmeniť určité nepodstatné prvky legislatívneho aktu.
            
            
               Účelom tohto delegovaného aktu je:
            
            
               –stanoviť pravidlá určovania medznej hodnoty uvedenej v článku 5 nariadenia (ES) č. 1217/2009,
            
            
               –stanoviť pravidlá, na základe ktorých majú členské štáty vypracovať plány uvedené v článku 5a nariadenia,
            
            
               –stanoviť referenčné obdobie pre štandardnú produkciu a určiť všeobecné a hlavné typy výrobného zamerania uvedené v článku 5b nariadenia, a
            
            
               –určiť hlavné skupiny účtovných údajov, ktoré sa majú zhromažďovať, a všeobecné pravidlá zhromažďovania údajov uvedené v článku 8 nariadenia.
            
            
               Toto nariadenie vychádza z potreby naďalej poskytovať informačnej sieti poľnohospodárskeho účtovníctva, ktorá bola vytvorená v 60. rokoch minulého storočia, funkčný právny rámec v súlade s požiadavkami Lisabonskej zmluvy. Jeho obsah zodpovedá nariadeniu (ES) č. 1217/2009 a vychádza z existujúceho súboru aktov, ktorými sa právne upravuje informačná sieť, a to bez podstatných zmien: nariadenie Komisie (EÚ) č. 1291/2009 z 18. decembra 2009 týkajúce sa výberu vykazujúcich podnikov na účely určenia príjmov poľnohospodárskych podnikov, nariadenie Komisie (ES) č. 1242/2008 z 8. decembra 2008, ktorým sa stanovuje typológia Spoločenstva pre poľnohospodárske podniky, vykonávacie nariadenie Komisie (EÚ) č. 385/2012 z 30. apríla 2012 o výkaze poľnohospodárskeho podniku, ktorý sa má použiť na účely zisťovania príjmov poľnohospodárskych podnikov a rozboru ich hospodárskej činnosti, a vykonávacie nariadenie Komisie (EÚ) č. 730/2013 z 29. júla 2013 o určitých vykonávacích pravidlách týkajúcich sa vedenia účtovníctva s cieľom stanovenia príjmov poľnohospodárskych podnikov. 
            
            
               2.KONZULTÁCIE PRED PRIJATÍM AKTU
            
            
               Konzultácie sa začali 19. marca 2014 na prvom zasadnutí skupiny expertov pre delegované akty týkajúce sa informačnej siete poľnohospodárskeho účtovníctva. Komisia na tomto zasadnutí objasnila navrhovaný text a experti predstavili a prediskutovali svoje názory na tento návrh. Druhá diskusia sa uskutočnila počas zasadnutia skupiny expertov 11. apríla 2014. Na tomto zasadnutí bol predložený návrh textu so zmenami, v ktorých boli zohľadnené návrhy expertov, predložené počas prvého zasadnutia, a následne aj v písomnej podobe, ako aj ďalšie úvahy Komisie. Konečná diskusia s expertmi sa uskutočnila 20. mája 2014. Pred každým z týchto troch stretnutí s expertmi boli verzie návrhov uvedeného aktu zaslané Európskemu parlamentu a Rade.
            
            
               3.PRÁVNE PRVKY DELEGOVANÉHO AKTU
            
            
               Týmto aktom sa určité časti nariadenia (ES) č. 1217/2009 dopĺňajú o tieto prvky: 
            
            
               –pravidlá o spôsobe stanovenia medzných hodnôt vymedzujúcich oblasť prieskumu pre informačnú sieť poľnohospodárskeho účtovníctva, 
            
            
               –pravidlá vypracúvania plánov výberu reprezentatívnych podnikov, 
            
            
               –stanovenie referenčného obdobia pre štandardnú produkciu, ktorá sa potom použije pri klasifikácii poľnohospodárskych podnikov,
            
            
               –roztriedenie výrobných zameraní do všeobecných a hlavných typov výrobného zamerania,
            
            
               –hlavné skupiny zhromažďovaných účtovných údajov a všeobecné pravidlá zhromažďovania údajov.
            
            
               Prijatie tohto delegovaného aktu nemá žiadne finančné dôsledky.
            
         
         
            
               DELEGOVANÉ NARIADENIE KOMISIE (EÚ) č. …/…
            
            
               z 1. 8. 2014,
            
            
               ktorým sa dopĺňa nariadenie Rady (ES) č. 1217/2009 o vytvorení siete na zhromažďovanie účtovných údajov o príjmoch a o hospodárskej činnosti poľnohospodárskych podnikov v Európskej únii
            
            
               EURÓPSKA KOMISIA,
            
            
               so zreteľom na Zmluvu o fungovaní Európskej únie,
            
            
               so zreteľom na nariadenie Rady (ES) č. 1217/2009 z 30. novembra 2009 o vytvorení siete na zhromažďovanie účtovných údajov o príjmoch a o hospodárskej činnosti poľnohospodárskych podnikov v Európskej únii
                  1
               , a najmä na jeho článok 5 ods. 1, článok 5a ods. 1, článok 5b ods. 2 a 3 a článok 8 ods. 3,
            
            
               keďže:
            
            
               (1)Po nadobudnutí platnosti Lisabonskej zmluvy bolo nariadenie (ES) č. 1217/2009 zmenené nariadením Európskeho parlamentu a Rady (EÚ) č. 1318/2013
                  2
               , aby sa dostalo do súladu s článkami 290 a 291 Zmluvy o fungovaní Európskej únie. Na zaistenie fungovania nového právneho rámca vyplývajúceho z tohto zosúladenia by sa prostredníctvom delegovaných a vykonávacích aktov mali prijať určité pravidlá. Tieto nové pravidlá by mali nahradiť existujúce pravidlá, ktoré Komisia zaviedla s cieľom zabezpečiť vykonávanie nariadenia (ES) č. 1217/2009. Je preto vhodné zrušiť nariadenia Komisie (ES) č. 1242/2008
                  3
                a (EÚ) č. 1291/2009
                  4
                a vykonávacie nariadenie (EÚ) č. 385/2012
                  5
               .
            
            
               (2)Na základe nariadenia (ES) č. 1217/2009 je Komisia oprávnená prijímať delegované nariadenia, v ktorých sa stanovujú pravidlá týkajúce sa údajov potrebných na zisťovanie príjmov a rozbor hospodárskej činnosti poľnohospodárskych podnikov. Prostredníctvom delegovaného aktu by sa mali najmä stanoviť pravidlá určovania medzných hodnôt vymedzujúcich oblasť prieskumu, vypracúvania plánov výberu podnikov, stanovovania referenčného obdobia pre štandardnú produkciu, určovania všeobecných a hlavných typov výrobného zamerania a určovania hlavných skupín údajov vo výkazoch poľnohospodárskych podnikov, ktoré sa majú zhromažďovať, ako aj všeobecné pravidlá, ktoré sa majú v tomto smere dodržiavať.
            
            
               (3)Stanovením medzných hodnôt vymedzujúcich oblasť prieskumu by malo byť možné získať reprezentatívne výsledky pre danú oblasť prieskumu. Medzné hodnoty by mali maximalizovať pomer prínosov a nákladov a mali by sa stanoviť s cieľom zahrnúť do oblasti prieskumu podniky, ktoré predstavujú čo najväčší podiel poľnohospodárskej produkcie, výmery poľnohospodárskej pôdy a poľnohospodárskej pracovnej sily a ktoré sú orientované na trh. 
            
            
               (4)Plán výberu by mal obsahovať minimálny počet prvkov, ktorými sa preukáže, ako bol vybraný reprezentatívny súbor, a tým bude môcť prieskum splniť ciele informačnej siete poľnohospodárskeho účtovníctva. 
            
            
               (5)Štandardná produkcia vychádza z priemerných údajov za určité referenčné obdobie. Jej hodnoty by sa mali pravidelne aktualizovať s cieľom zohľadniť hospodárske trendy, aby sa príslušná typológia mohla naďalej zmysluplne uplatňovať. Frekvencia aktualizácie by mala byť spätá s rokmi, v ktorých sa vykonávajú prieskumy o štruktúre poľnohospodárstva Únie. 
            
            
               (6)Treba upraviť všeobecné a hlavné typy výrobného zamerania, aby sa homogénne skupiny podnikov mohli zhromaždiť v rámci väčšieho alebo menšieho stupňa agregácie a aby bolo možné vykonať porovnania situácie skupín podnikov. 
            
            
               (7)Vďaka údajom uvádzaným vo výkazoch poľnohospodárskych podnikov by malo byť možné získať prehľad o faktoroch produkcie podnikov poskytujúcich údaje, posúdiť úroveň príjmu z hospodárenia a vyjadriť technické, ekonomické a sociálne podmienky zapojených podnikov. Na tento účel by sa mali určiť hlavné skupiny účtovných údajov, ktoré sa majú zhromažďovať, a všeobecné pravidlá zhromažďovania údajov. 
            
            
               (8)Pokiaľ ide o informačnú sieť poľnohospodárskeho účtovníctva, pravidlá stanovené v tomto nariadení by sa mali uplatňovať od účtovného roka 2015, a v prípade štatistických prieskumov o štruktúre poľnohospodárstva Únie by sa mali uplatňovať od prieskumu za rok 2016,
            
            
               PRIJALA TOTO NARIADENIE:
            
            
               Článok 1
            
            
               Rozsah uplatňovania
            
            
               V tomto nariadení sa stanovujú pravidlá, na základe ktorých sa dopĺňajú určité nepodstatné prvky nariadenia (ES) č. 1217/2009 na účely ročného stanovenia príjmov a rozboru hospodárskej činnosti poľnohospodárskych podnikov prostredníctvom informačnej siete poľnohospodárskeho účtovníctva Únie. Tieto pravidlá sa týkajú:
            
            
               a)medznej hodnoty uvedenej v článku 5 ods. 1 nariadenia (ES) č. 1217/2009;
            
         
         
            
               b)plánu uvedeného v článku 5a ods. 1 nariadenia (ES) č. 1217/2009;
            
            
               c)„referenčného obdobia“ uvedeného v článku 5b ods. 2 nariadenia (ES) č. 1217/2009;
            
            
               d)typov výrobného zamerania uvedených v článku 5b ods. 3 nariadenia (ES) č. 1217/2009;
            
            
               e)zhromažďovania účtovných údajov uvedeného v článku 8 ods. 3 nariadenia (ES) č. 1217/2009.
            
            
               Článok 2
            
            
               Medzná hodnota
            
            
               Prostredníctvom medznej hodnoty uvedenej v článku 5 ods. 1 nariadenia (ES) č. 1217/2009 sa zabezpečuje, aby oblasť prieskumu predstavovala čo najväčší podiel poľnohospodárskej produkcie, výmery poľnohospodárskej pôdy a poľnohospodárskej pracovnej sily podnikov, ktoré sú orientované na trh.
            
            
               Článok 3
            
            
               Plán výberu
            
            
               Plán výberu podnikov poskytujúcich údaje, ktorý má vypracovať každý členský štát, ako sa uvádza v článku 5a ods. 1 nariadenia (ES) č. 1217/2009, zahŕňa prvky na zabezpečenie získania reprezentatívnej účtovnej vzorky z danej oblasti prieskumu. Plán musí predovšetkým:
            
            
               a)vychádzať z najnovších štatistických referenčných zdrojov;
            
            
               b)vysvetľovať postup týkajúci sa rozvrstvenia oblasti prieskumu v súlade s územnými jednotkami uvedenými v prílohe I k nariadeniu (ES) č. 1217/2009, ako aj v súlade s typmi výrobného zamerania a triedami ekonomickej veľkosti uvedenými v článku 5b ods. 1 nariadenia (ES) č. 1217/2009;
            
            
               c)obsahovať rozdelenie podnikov v oblasti prieskumu podľa typov výrobného zamerania a tried ekonomickej veľkosti uvedených v článku 5b ods. 1 nariadenia (ES) č. 1217/2009, ktoré zodpovedá aspoň hlavným typom;
            
            
               d)uviesť štatistické metódy na určenie zvolenej miery výberu pre každú vrstvu, postupy výberu podnikov poskytujúcich údaje a počet podnikov poskytujúcich údaje, ktoré sa majú vybrať pre každú zvolenú vrstvu.
            
            
               Článok 4
            
            
               Referenčné obdobie pre štandardnú produkciu
            
            
               Na účely výpočtu štandardnej produkcie pre štatistický prieskum o štruktúre poľnohospodárkych podnikov Únie za rok N, ako sa uvádza v článku 5b ods. 2 nariadenia (ES) č. 1217/2009, referenčné obdobie tvorí päť po sebe nasledujúcich rokov od roku N-5 do roku N-1.
            
            
               Štandardná produkcia sa určí na základe priemeru základných údajov vypočítaných za referenčné obdobie stanovené v prvom odseku a vo všeobecnosti sa označuje ako „štandardná produkcia za rok N-3“. Táto štandardná produkcia za rok N-3 sa aktualizuje s cieľom zohľadniť hospodárske trendy prinajmenšom vždy vtedy, keď sa vykonáva štatistický prieskum o štruktúre poľnohospodárskych podnikov Únie.
            
            
               Článok 5
            
            
               Všeobecné a hlavné typy výrobného zamerania
            
         
         
            
               Všeobecné a hlavné typy výrobného zamerania a vzťah medzi nimi, ako sa uvádza v článku 5b ods. 3 nariadenia (ES) č. 1217/2009, sú vymedzené v prílohe I k tomuto nariadeniu.
            
            
               Článok 6
            
            
               Výkaz poľnohospodárskeho podniku
            
            
               Hlavné skupiny účtovných údajov, ktoré sa majú zhromažďovať, a všeobecné pravidlá zhromažďovania údajov uvedené v článku 8 ods. 3 nariadenia (ES) č. 1217/2009, sú uvedené v prílohe II k tomuto nariadeniu.
            
            
               Článok 7
            
            
               Zrušenie
            
            
               Nariadenia (ES) č. 1242/2008 a (EÚ) č. 1291/2009 a vykonávacie nariadenie (EÚ) č. 385/2012 sa zrušujú s účinnosťou od 1. januára 2015. 
            
            
               Pokiaľ však ide o informačnú sieť poľnohospodárskeho účtovníctva, nariadenia uvedené v prvom odseku sa naďalej uplatňujú na účtovné obdobia pred účtovným rokom 2015.
            
            
               Nariadenie (ES) č. 1242/2008 sa naďalej uplatňuje na štatistické prieskumy o štruktúre poľnohospodárskych podnikov Únie až do prieskumu za rok 2013.
            
            
               Článok 8
            
            
               Nadobudnutie účinnosti
            
            
               Toto nariadenie nadobúda účinnosť siedmym dňom po jeho uverejnení v Úradnom vestníku Európskej únie.
            
            
               Pokiaľ ide o informačnú sieť poľnohospodárskeho účtovníctva, nariadenie sa uplatňuje od účtovného roka 2015 a v prípade štatistických prieskumov o štruktúre poľnohospodárstva Únie sa uplatňuje od prieskumu za rok 2016.
            
            
               Toto nariadenie je záväzné v celom rozsahu a priamo uplatniteľné vo všetkých členských štátoch.
            
            
               V Bruseli 1. 8. 2014
            
            
               
                     Za Komisiu
               
               
                     predseda
                     José Manuel BARROSO
               
            
         
         
            
                  
                     (1)
                  
                        Ú. v. EÚ L 328, 15.12.2009, s. 27.
               
               
                  
                     (2)
                  
                        Nariadenie Európskeho parlamentu a Rady (EÚ) č. 1318/2013 z 22. októbra 2013, ktorým sa mení nariadenie Rady (ES) č. 1217/2009 o vytvorení siete na zhromažďovanie účtovných údajov o príjmoch a o hospodárskej činnosti poľnohospodárskych podnikov v Európskom spoločenstve (Ú. v. EÚ L 340, 17.12.2013, s. 1).
               
               
                  
                     (3)
                  
                        Nariadenie Komisie (ES) č. 1242/2008 z 8. decembra 2008, ktorým sa stanovuje typológia Spoločenstva pre poľnohospodárske podniky (Ú. v. EÚ L 335, 13.12.2008, s. 3).
               
               
                  
                     (4)
                  
                        Nariadenie Komisie (EÚ) č. 1291/2009 z 18. decembra 2009 týkajúce sa výberu vykazujúcich podnikov na účely určenia príjmov poľnohospodárskych podnikov (Ú. v. EÚ L 347, 24.12.2009, s. 14).
               
               
                  
                     (5)
                  
                        Vykonávacie nariadenie Komisie (EÚ) č. 385/2012 z 30. apríla 2012 o výkaze poľnohospodárskeho podniku, ktorý sa má použiť na účely zisťovania príjmov poľnohospodárskych podnikov a rozboru ich hospodárskej činnosti (Ú. v. EÚ L 127, 15.5.2012, s. 1).
               
            
      
    ---documentbreak--- 
      
         
         
            
               Príloha I
            
            
               Všeobecné a hlavné typy výrobného zamerania a vzťah medzi nimi
            
            
            
                     
                        Všeobecný typ výrobného zamerania
                     
                  
                  
                     
                        Opis
                     
                  
                  
                     
                        Hlavný typ výrobného zamerania
                     
                  
                  
                     
                        Opis
                     
                  
               
                     
                        1.
                     
                  
                  
                     
                        Špecializované na poľné plodiny
                     
                  
                  
                     
                        15.
                     
                  
                  
                     
                        Špecializované na obilniny, olejnaté a bielkovinové plodiny
                     
                  
               
                     
                  
                  
                     
                  
                  
                     
                        16.
                     
                  
                  
                     
                        Hlavné poľné plodiny
                     
                  
               
                     
                        2.
                     
                  
                  
                     
                        Špecializované na záhradníctvo
                     
                  
                  
                     
                        21.
                     
                  
                  
                     
                        Špecializované na skleníkové záhradníctvo
                     
                  
               
                     
                  
                  
                     
                  
                  
                     
                        22.
                     
                  
                  
                     
                        Špecializované na záhradníctvo na voľnom priestranstve
                     
                  
               
                     
                  
                  
                     
                  
                  
                     
                        23.
                     
                  
                  
                     
                        Iné záhradníctvo
                     
                  
               
                     
                        3.
                     
                  
                  
                     
                        Špecializované na trvalé plodiny
                     
                  
                  
                     
                        35.
                     
                  
                  
                     
                        Špecializované na vinohrady
                     
                  
               
                     
                  
                  
                     
                  
                  
                     
                        36.
                     
                  
                  
                     
                        Špecializované na ovocie a citrusové ovocie
                     
                  
               
                     
                  
                  
                     
                  
                  
                     
                        37.
                     
                  
                  
                     
                        Špecializované na olivy
                     
                  
               
                     
                  
                  
                     
                  
                  
                     
                        38.
                     
                  
                  
                     
                        Rôzne trvalé plodiny kombinované
                     
                  
               
                     
                        4.
                     
                  
                  
                     
                        Špecializované na pasúci sa dobytok 
                     
                  
                  
                     
                        45.
                     
                  
                  
                     
                        Špecializované na produkciu mlieka
                     
                  
               
                     
                  
                  
                     
                  
                  
                     
                        46.
                     
                  
                  
                     
                        Špecializované na hovädzí dobytok — chov a výkrm
                     
                  
               
                     
                  
                  
                     
                  
                  
                     
                        47.
                     
                  
                  
                     
                        Hovädzí dobytok – na mlieko, chov a výkrm kombinované
                     
                  
               
                     
                  
                  
                     
                  
                  
                     
                        48.
                     
                  
                  
                     
                        Ovce, kozy a ostatný pasúci sa dobytok
                     
                  
               
                     
                        5.
                     
                  
                  
                     
                        Špecializované na zvieratá chované zrnom
                     
                  
                  
                     
                        51.
                     
                  
                  
                     
                        Špecializované na ošípané
                     
                  
               
                     
                  
                  
                     
                  
                  
                     
                        52.
                     
                  
                  
                     
                        Špecializované na hydinu
                     
                  
               
                     
                  
                  
                     
                  
                  
                     
                        53.
                     
                  
                  
                     
                        Rôzne zvieratá chované zrnom kombinované
                     
                  
               
                     
                        6.
                     
                  
                  
                     
                        Kombinované pestovanie plodín
                     
                  
                  
                     
                        61.
                     
                  
                  
                     
                        Kombinované pestovanie plodín
                     
                  
               
                     
                        7.
                     
                  
                  
                     
                        Poľnohospodárske podniky so zmiešaným chovom hospodárskych zvierat
                     
                  
                  
                     
                        73.
                     
                  
                  
                     
                        Kombinované chovy, prevažuje pasúci sa dobytok
                     
                  
               
                     
                  
                  
                     
                  
                  
                     
                        74.
                     
                  
                  
                     
                        Kombinované chovy zvierat, prevažujú zvieratá chované zrnom
                     
                  
               
                     
                        8.
                     
                  
                  
                     
                        Zmiešaná rastlinná a živočíšna výroba
                     
                  
                  
                     
                        83.
                     
                  
                  
                     
                        Poľné plodiny – pasúci sa dobytok kombinované
                     
                  
               
                     
                  
                  
                     
                  
                  
                     
                        84.
                     
                  
                  
                     
                        Rôzne plodiny a hospodárske zvieratá kombinované
                     
                  
               
                     
                        9.
                     
                  
                  
                     
                        Neklasifikované hospodárstva
                     
                  
                  
                     
                        90.
                     
                  
                  
                     
                        Neklasifikované hospodárstva
                     
                  
               
               Príloha II
            
            
               Výkaz poľnohospodárskeho podniku – hlavné kategórie účtovných údajov, ktoré sa majú zbierať
            
            
               –Všeobecné informácie o poľnohospodárskom podniku, napríklad údaje týkajúce sa jeho zemepisnej polohy, statusu, typu a klasifikácie. 
            
            
               –Spôsob užívania: súhrnné údaje týkajúce sa typu užívania poľnohospodárskej pôdy, ktorú poľnohospodársky podnik využíva. 
            
            
               –Pracovná sila: údaje charakterizujúce pracovnú silu poľnohospodárskeho podniku, ako je počet osôb, ktoré pracujú v poľnohospodárskom podniku, odpracovaný čas a forma pracovného vzťahu.
            
            
               –Majetok: údaje opisujúce majetok poľnohospodárskeho podniku, rozdelené do kategórií ktoré sa použili pri jeho činnosti počas účtovného roka. 
            
            
               –Kvóty a iné práva: údaje týkajúce sa kvót a iných práv súvisiacich s prevádzkou poľnohospodárskeho podniku v účtovnom roku. 
            
            
               –Záväzky: údaje týkajúce sa záväzkov poľnohospodárskeho podniku v účtovnom roku.
            
            
               –Daň z pridanej hodnoty: údaje týkajúce sa uplatnenia systému dane z pridanej hodnoty (DPH) na poľnohospodársky podnik.
            
            
               –Náklady: údaje týkajúce sa nákladov, ktoré sa použili pri činnosti poľnohospodárskeho podniku, ako napríklad špecifické náklady a režijné náklady, na zabezpečenie produkcie v účtovnom roku.
            
            
               –Rastlinná výroba: podrobné údaje o produkcii a využití plodín v poľnohospodárskom podniku.
            
            
               –Živočíšna výroba: podrobné údaje o produkcii a využití hospodárskych zvierat v poľnohospodárskom podniku.
            
            
               –Produkty a služby v oblasti živočíšnej výroby: podrobné údaje o výrobe a využití produktov a služieb v oblasti živočíšnej výroby v poľnohospodárskom podniku.
            
            
               –Iné zárobkové činnosti priamo súvisiace s poľnohospodárskym podnikom: údaje týkajúce sa všetkých iných činností než poľnohospodárskych prác, ktoré priamo súvisia s poľnohospodárskym podnikom a majú naň ekonomický vplyv a pri ktorých sa využívajú buď zdroje poľnohospodárskeho podniku (pozemky, stavebné objekty, stroje, poľnohospodárske výrobky atď.) alebo jeho produkty.
            
            
               –Dotácie: podrobné údaje o dotáciách, ktoré poľnohospodársky podnik dostal počas účtovného obdobia.
            
         
         
            
               Výkaz poľnohospodárskeho podniku – všeobecné pravidlá pre zber údajov
            
            
               a)Účtovné obdobie trvajúce 12 po sebe nasledujúcich mesiacov v zmysle článku 8 ods. 3 nariadenia (ES) č. 1217/2009 sa končí v období od 31. decembra do 30. júna vrátane.
            
            
               b)Údaje uvedené vo výkaze poľnohospodárskeho podniku musia pochádzať z účtovných záznamov pozostávajúcich z údajov, ktoré sa systematicky a pravidelne zaznamenávajú počas celého účtovného obdobia.
            
            
               c)Údaje vo výkaze poľnohospodárskeho podniku by mali byť uvedené vo finančných hodnotách, v eurách alebo v národných menových jednotkách, vo fyzikálnych veličinách hmotnosti, objemu, plochy, počtu, ako aj v iných príslušných jednotkách alebo označeniach. 
            
            
               d)Účtovné údaje sa uvádzajú v peňažnom vyjadrení bez DPH.
            
            
               e)V rámci účtovných údajov v peňažnom vyjadrení sa nezohľadňujú granty a dotácie, ktoré sa vykazujú osobitne. Za granty a dotácie sa považujú všetky formy priamej pomoci z verejných fondov, ktorých výsledkom je osobitný príjem.